Små til middelsstore (7 - 23 millimeter), slanke, blanke, brokete (oransje, gult, brunt, svart, grønnlig) smellere. Slekten kan kjennes på at pronotum er trapesformet med rette eller svakt innsvungne ytterkanter, også med en midtfure i hele lengden. Hodet er nærmest firkantet, foran i midten litt innbuktet, med utstående fasettøyne, pannen kan ha en pigg på hver side. Antennene er middels lange, en del lengre enn hode + pronotum, ikke sagtakkede. Dekkvingene er tilspissede bak, med fine punktrader.